Bitka kod Landena
<s>Bitka kod Landena, također poznata i kao Prva bitka kod Neerwindena se odigrala 29. jula 1693. godine u današnjoj Belgiji za vrijeme Devetogodišnjeg rata između francuskih snaga pod vojvodom od Luxembourga na jednoj i anglo-nizozemske vojske pod Willemom Oranskim na drugoj strani.</s><s>Do nje je došlo nakon francuske ofenzive na Špansku Nizozemsku prilikom koje je vojvoda od Luxembourga istovremeno napao važna saveznička uporišta Huy, Liege i Charleroi; svrha ofenzive je bila prije svega privući savezničke snage pod Willemom iz Nizozemske kako bi ih se tuklo na otvorenom polju, koristeći francusku nadmoć u ljudstvu.</s><s>Vojvoda od Luxembourga je u tome uspio, te je, krijući pravi cilj napada, uspješno izmanevrirao Willemove snage, pri čemu je 18. jula zauzeo Huy, dok je Willem ojačavši granizon u Liegeu značajno oslabio svoje snage.</s><s>Willem je nakon toga bio prisiljen na povlačenje, ali ga je Luxembourgovo manevriranje pri tome dovelo u nepovoljnu situaciju u kojoj se trebao povlačiti noću prijeko rijeke Male Geete.</s><s>Willem je odlučio da se umjesto povlačenja suprostavi Francuzima, koristeći lokalna naselja u svrhu improvizirane fortifikacije.</s><s>Luxembourgove snage su 29. jula napale saveznike, pri čemu je težište bilo na njihovom desnom krilu; Luxembourg je slabe koordinacije nije izveo simultane napade u centru i na lijevom krilu, a zbog čega je dva puta odbijen.</s><s>Konačno je u trećem naletu uspio probiti savezničke linije te natjerati Willema na povlačenje, koje se tek zahvaljujući upornom otporu zaštitnice nije pretvorilo u katastrofu.</s><s>Francuzi su postigli nesumnjivi uspjeh, zarobivši veliki broj Willemovih ljudi i cjelokupnu artiljeriju, a što je predstavljalo najveću pobjedu u ratu.</s><s>Međutim, i oni su sami imali izuzetno velike gubitke, te Luxembourg nije gonio poraženog neprijatelja u Nizozemsku; umjesto toga se odlučio za opsadu Charleoria koji je osvojen u oktobru 1693. godine.</s>

<s>Izvori</s>

<s>Literatura
[https://web.archive.org/web/20060829025435/http://pageperso.aol.fr/marsouin18/Neer1693.html La bataille de Neerwinden 
The French Army 1600-1900
 Further information on the British order of battle
William's medal illustrated
Patrick Sarsfield, called Earl of Lucan</s>

<s>1693
Francuske bitke</s>

